Source: http://docplayer.fi/285570-Kuormituskestavyysmitoitus-paallysrakenteen-vasyminen.html
Timestamp: 2018-05-24 06:52:59+00:00
Document Index: 2491264

Matched Legal Cases: ['kko ', 'kko ', 'hd ', 'hd ', 'hd ', 'kko ', 'kko ', 'kko ']

KUORMITUSKESTÄVYYSMITOITUS - PÄÄLLYSRAKENTEEN VÄSYMINEN - PDF
KUORMITUSKESTÄVYYSMITOITUS - PÄÄLLYSRAKENTEEN VÄSYMINEN
Download "KUORMITUSKESTÄVYYSMITOITUS - PÄÄLLYSRAKENTEEN VÄSYMINEN"
Elsa Seppälä
1 TIEN POHJA- JA PÄÄLLYSRAKENTEET TUTKIMUSOHJELMA Menetelmäkuvaus TPPT 17 Espoo, KUORMITUSKESTÄVYYSMITOITUS - PÄÄLLYSRAKENTEEN VÄSYMINEN Kuormituskertaluku Päällysteen väsymiskriteeri EPSmax Muodonmuutos Päällyste : h, E, ν Rakennetta muutettava Sitomattomat kerrokset : h, E, ν Pohjamaa : E, ν EI MONIKERROSOHJELMALASKENTA muodonmuutokset päällysteessä jännitykset sitomattomissa kerroksissa Muodonmuutos EPSmax KYLLÄ RAKENNE OK! Harri Spoof Jari Pihlajamäki VTT Rakennus- ja yhdyskuntatekniikka
2 1 Alkusanat Tien pohja- ja päällysrakenteet tutkimusohjelman (TPPT) lopputulosten tavoitteena on entistä kestävämpien uusien ja perusparannettavien kestopäällystettyjen teiden rakentaminen siten, että myös rakenteiden vuosikustannukset alenevat. TPPT-ohjelmassa kehitettiin tierakenteiden mitoitusta (TPPT-suunnittelujärjestelmä). Suunnittelujärjestelmään kuuluvissa mitoitusohjeissa ja menetelmäkuvauksissa esitetään ne menettelytavat ja keinot, joita käyttäen tierakenne voidaan kohdekohtaisesti suunnitella ja mitoittaa. TPPT-suunnittelujärjestelmään sisältyy myös päällysrakenteen elinkaarikustannustarkastelu, jonka suorittamiseksi esitetään menettelytapa. Suunnittelujärjestelmälle on ominaista, että tierakenteen mitoitus tapahtuu paikkakohtaisilla tiedoilla ja parametreilla (liikenne, ilmasto, pohjamaa, käytettävät rakennemateriaalit, vanhat rakenteet). Mitoituksessa käytettävien pohjamaata ja rakennemateriaaleja koskevien parametrien määritys tapahtuu ensisijaisesti laboratoriokokeilla tai maastossa tehtävin mittauksin ja tutkimuksin. Myös muiden mitoituksessa tarpeellisten lähtötietojen hankinnassa ja ongelmakohtien tai muutoskohtien paikannuksessa käytetään maastossa ja tiellä tehtäviä havaintoja ja mittauksia. Suunnittelujärjestelmään kuuluvat oleellisena osana sitä täydentävät suunnittelun ja mitoituksen lähtötietojen hankintaa käsittelevät menetelmäkuvaukset. Esitettävät menetelmät ja menettelytavat on todettu käyttökelpoisiksi käytännön havaintojen ja kokeiden perusteella. TPPT-ohjelman tuloksena laaditaan myös yhteenveto ohjelmaan sisältyneistä, mitoitusohjeiden laadinnassa hyväksikäytetyistä koerakenteista sekä yhteenveto tien rakennekerrosten materiaaleista ja niiden valintaan vaikuttavista tekijöistä. Tämän Kuormituskestävyysmitoitus - päällysrakenteen väsyminen menetelmäkuvauksen ovat laatineet Harri Spoof ja Jari Pihlajamäki VTT Rakennus- ja yhdyskuntatekniikasta. Laadintaan on VTT:llä ollessaan osallistunut myös Antti Ruotoistenmäki (nykyisin Inframan Oy). Menetelmäkuvauksen sisältö on käyty läpi yhdessä tiehallinnon ja tieliikelaitoksen asiantuntijoiden kanssa. Marraskuussa 2001 Markku Tammirinne
3 2 SISÄLLYSLUETTELO 1 JOHDANTO UUDEN TIERAKENTEEN SUUNNITTELU Yleistä Tien vaurioitumismekanismi Kuormituskestävyysmitoituksen perusteet Lineaarinen monikerrosteoria Päällysrakennetyypit ja vaurioitumismekanismit Lähtötietojen määrittäminen Jako homogeenisiin osuuksiin LIIKENNERASITUKSEN MÄÄRITYS KENTTÄKALIBROITU TPPT-VÄSYMISKRITEERI Kuormituskestävyysvaurioitumisen alkamisajankohdan ennustemalli Ennustemallin käyttörajoitukset JÄNNITYSTEN JA MUODONMUUTOSTEN LASKENTA KUORMITUSKESTÄVYYSMITOITUS Mitoitusjakso ja väsymiskriteeri Referenssirakenteen mitoitus Vaihtoehtoisen rakenteen mitoitus PARANNETTAVAN RAKENTEEN MITOITUS Kuormituskestävyysmitoituksen lähtötiedot Jako homogeenisiin osuuksiin MITOITUSESIMERKKI KIRJALLISUUS LIITTEET... 31
4 3 1 JOHDANTO TPPT-suunnittelujärjestelmässä (TPPT Raportti "Tien pohja- ja päällysrakenteet tukimusohjelma. TPPT-suunnittelujärjestelmän kuvaus") esitetään ne menettelytavat ja keinot, joita käyttäen tierakenne voidaan kohdekohtaisesti suunnitella ja mitoittaa. Suunnittelujärjestelmälle on olennaista, että mitoitus tapahtuu paikkakohtaisilla tiedoilla ja parametreillä (liikenne, ilmasto, pohjamaa, käytettävät rakennemateriaalit). Mitoituksessa käytettävien pohjamaata ja rakennemateriaaleja koskevien parametrien määritys tapahtuu ensisijaisesti laboratoriokokeilla tai maastossa tehtävin mittauksin ja tutkimuksin. Parametrien taulukkoarvoja, jotka ovat aina keskimääräisiä, voidaan käyttää alustavassa suunnittelussa ja mitoituksessa (yleissuunnitelmavaiheessa), jos paikkakohtaisia parametrejä ei jostain syystä ole vielä käytettävissä. Tierakenteen kuntoon (tasaisuuteen, vaurioitumiseen, urautumiseen) vaikuttavat rakenteen kuormitus-, routa- ja painumakestävyys sekä näiden tekijöiden yhteisvaikutukset. TPPTsuunnittelujärjestelmän mukaan ensimmäisessä vaiheessa tierakenteen mitoitus tehdään erikseen liikennekuormitusrasitusten, routarasitusten ja painuman mukaan. Ensin tarkistetaan rakenteen / tien painumat ja pohjanvahvistustoimenpiteiden tarve. Toiseksi mitoitetaan tierakenteen kokonaispaksuus käytettävien materiaalien lämmönjohtavuuden perusteella siten, ettei mitoituksen pohjana olevaa routanousua ylitetä. Lopuksi rakenteen yläosa mitoitetaan liikennekuormitukselle. Tämän jälkeen voidaan vielä tarkistaa pohjamaan pysyvät muodonmuutokset tilanteelle, jolloin roudan sulaminen on pehmentänyt pohjamaan ja rakenteen alimmat osat. Tierakenteen yläosan (päällysteen) kuormituskestävyysmitoitus perustuu ns. mekanistisempiiriseen malliin, jossa analyyttisen teorian mukaan lasketut jännitykset ja muodonmuutokset yhdistetään kentällä havaittuun päällysteen vaurioitumiseen. Suunnittelujärjestelmä soveltuu kestopäällysteisille (AB-, ABK- ja SMA-päällysteet) tierakenteille, joiden asfalttikerrosten paksuus on vähintään mm. Maabetonirakenteiden tai muulla tavalla lujitettujen rakenteiden eikä kevytpäällysteteiden (PAB- ja SOP-päällysteet) mitoitukseen ei tässä esitetty menetelmä sellaisenaan sovellu. Kevytpäällysteiden mitoitusta käsitellään TPPT:lle rinnakkaisen "kevytpäällysteisten tierakenteiden" -projektin tuloksissa. Päällysteen kuormituskestävyysmitoitus perustuu päällysteen alapinnan vaakasuoraan vetomuodonmuutokseen, joka selittää päällysteen väsymisestä aiheutuvaa liikenneperäistä vaurioitumista. Mitoitettujen rakenteiden vuosikustannuksiin perustuvat taloudellisuusvertailut toimivat päätöksenteon tukena valittaessa kohteessa toteutettavaa rakenneratkaisua (TPPT Menetelmäkuvaus 20. Päällysrakenteen elinkaarikustannusanalyysi). 2 UUDEN TIERAKENTEEN SUUNNITTELU 2.1 Yleistä Kuormituskestävyysmitoitus lähtee liikennerasituksesta. Kumulatiivinen kuormituskertaluku määrittää kriittisille päällysteen muodonmuutoksille suurimman sallitun arvon, jonka perusteella mitoitetaan päällysrakenteen yläosan rakennekerrospaksuudet. Muut lähtöarvot ovat pohjamaan ja käytettävien rakennusmateriaalien moduulit. Kuormituskestävyysmitoituksen jälkeen tarkistetaan, ovatko rakenteen painuma- ja routakäyttäytyminen muuttuneet ja tarvittaessa mitoitetaan rakenteet uudelleen painumalle ja / tai roudalle (kuva 2.1).
5 4 KUORMITUSKESTÄVYYSMITOITUKSEN LÄHTÖTIEDOT Uusi tielinja liikenne (KKL, kasvu-%) rakenteen minimipaksuus Perusparannettava tie liikenne (KKL, kasvu-%) rakenteen minimipaksuus vanha rakenne (moduulit, PPL, GPR) JAKO HOMOGEENISIIN OSUUKSIIN MITOITUSKRITEERIT muodonmuutos RAKENTEET UUDET RAKENNEMATERIAALIT JA KERROKSET MITOITUS JÄNNITYSTEN, MUODONMUUTOSTEN LASKENTA ELINKAARIKUSTANNUSTEN LASKENTA Kuva 2.1. Periaatekaavio päällysteen kuormituskestävyyden mitoituksesta. 2.2 Tien vaurioitumismekanismi Tien vaurioitumiselle on tyypillistä, että lyhyelläkin tieosuudella halkeamat syntyvät eri aikoina useissa paikoissa. Tämä johtuu materiaalien ominaisuuksien, kerrospaksuuksien ja pohjamaan ominaisuuksien vaihteluista. Yhdessä eri kuormitustekijöiden (liikenne, ilmasto) kanssa tämä johtaa monimutkaiseen tierakennesysteemiin, jossa halkeamien syntyminen on luonteeltaan satunnaista. Näin ollen vaurioitumisprosessin hallitseminen edellyttää, että vaurioitumismekanismi tunnetaan riittävän hyvin samoin kuin ne tekijät, jotka vaikuttavat vaurioiden syntymisajankohtaan sekä vaurioiden kasvunopeuteen ja ominaisuuksien vaihteluun. Kun päällysteen pintaan on ilmaantunut halkeama, käyttäytyy tierakenne toisin kuin ennen vaurioitumista. Tähän on syynä halkeamisesta johtuvat päällysteen epäjatkuvuuskohdat, jolloin sidotut kerrokset eivät toimi samalla tavalla kuormitusta jakavana laattana kuin päällysteen ollessa ehjä. Kuvassa 2.2 on esitetty periaatekuva päällysteen jäykkyysmoduulin kehittymisestä laboratoriossa suoritetun väsytyskokeen aikana. Väsytyskokeessa syntyvän halkeaman syntyhetkellä päällysteen jäykkyysmoduuli alkaa laskea nopeasti.
6 Jäykkyysmoduuli, MPa Kuormituskertaluku, N Kuva 2.2. Päällysteen jäykkyysmoduulin kehittyminen väsytyskokeen aikana. Vaurioitumisprosessin mallintaminen tulee edellä mainituista syystä jakaa kolmeen erilliseen osaan seuraavasti: 1. Tien edellisen rakenteenparantamis- tai päällystämisajankohdan ja ensimmäisen kuormituskestävyysvaurion (halkeama ajourassa) ilmaantumisen välisen ajan mallintaminen. Tämä tarkoittaa halkeaman syntymistodennäköisyyden mallintamista ajan suhteen. 2. Kuormituskestävyysvaurioiden kehittymisen mallintaminen lähtökohtana se, että vaurioituminen on jo alkanut. 3. Tien kokonaisvaurioitumisen ennustamiseksi tulee yllämainittuihin vaurioihin lisätä ilmastorasituksen aiheuttamat vauriot. Kuvassa 2.3 on vaurioitumisprosessin osavaiheet havainnollistettu periaatekuvana. Kuvassa kohta 1. kuvaa kuormituskestävyysvaurioiden alkamisajankohtaa ja suora 2. niiden kehittymistä ajassa. Käyrällä 3. kuvataan kokonaisvaurioitumista, kun ilmastovauriot on lisätty kuormituskestävyysvaurioihin.
7 6 Vauriomäärä Toimenpideraja Tien ikä Kuva 2.3. Tierakenteen vaurioitumisprosessi. 2.3 Kuormituskestävyysmitoituksen perusteet Tiehen syntyy epätasaisuutta ja tierakenne vaurioituu liikenne- ja ilmastorasitusten sekä painumien vaikutuksesta. Tierakenteen mitoituksessa sitomattomat rakennekerrokset oletetaan ideaalisesti kimmoisiksi eli niissä ei teorian mukaan tapahdu pysyviä deformaatioita eikä leikkautumista. Mitoituskriteerinä käytetään päällysteen alapinnan vaakasuoraa vetomuodonmuutosta. Tätä on havainnollistettu kuvassa 2.4. Mitä vahvemmat (paksummat ja/tai jäykemmät) rakennekerrokset ovat, sitä määräävämmäksi muodostuu päällysrakenteen yläosan kyky vastustaa kuormituksia. Heikoilla rakenteilla (ohuet kerrokset ja / tai pieni jäykkyys) pohjamaan muodonmuutoksista aiheutuva vaurioituminen voi muodostua määrääväksi (kuva 2.5). Päällyste Sitomattomat kerrokset Pohjamaa Kuva 2.4. Tierakenteen kriittiset muodonmuutokset, periaatekuva.
8 7 vauriomekanismin kriittisyys pohjamaa päällysrakenne joustava / ohut rakenne jäykkä / paksu rakenne Kuva 2.5. Periaatekuva tierakenteen vaurioitumisen ja tierakenteen jäykkyyden / paksuuden vuorovaikutuksesta. Tien päällysrakenteen mitoitus voi perustua joko mekanistisiin tai empiirisiin malleihin, tai näiden yhdistelmänä ns. mekanistis-empiiriseen malliin. Puhtaasti mekanistinen malli perustuu tierakenteen mitoittamiseen analyyttisen teorian mukaan laskettujen jännitysten ja muodonmuutosten perusteella. Empiirinen malli perustuu kenttähavaintoihin. Mekanistisen mallin etuna on sen yleiskäyttöisyys: mallilla voidaan käsitellä periaatteessa mitä tahansa materiaalia ja rakennetyyppiä, kunhan käytettävän analyyttisen mallin tarvitsemat parametrit tunnetaan. Empiirisen mallin käyttöalue rajoittuu niihin materiaaleihin ja rakennetyyppeihin, joilla kyseinen malli on kehitetty. Käytännössä tierakenteet eivät käyttäydy analyyttisen teorian edellyttämällä tavalla, vaan mitoitusmenetelmässä joudutaan yhdistämään teoreettinen malli kentällä havaittuun vaurioitumiseen, ts. käytetään mekanistis-empiirisiä malleja. Tien kuormituskestävyysmitoitus TPPT-suunnittelujärjestelmässä perustuukin mekanistis-empiiriseen menetelmään, jossa kriteerinä on mitoitusiän aikana rakenteeseen kohdistuvaa kuormituskertalukua vastaava päällysteen alapinnan sallittu muodonmuutos. Laboratoriossa tai koetiekoneella määritetty päällysteen väsymissuora pitää aina kalibroida kentällä havaitun vaurioitumisen kanssa, ennen kuin sitä voidaan käyttää mitoituskriteerinä. Tässä menetelmäkuvauksessa mitoituskriteeriä kutsutaan väsymiskriteeriksi. 2.4 Lineaarinen monikerrosteoria Päällysrakenteiden kuormituskestävyysmitoituksessa sovelletaan lineaarista monikerrosteoriaa, jossa rakennekerrosmateriaalit oletetaan lineaarisesti kimmoisiksi. Tämä tarkoittaa sitä, että kuormitusten aiheuttamat muodonmuutokset oletetaan täysin palautuviksi heti kuorman poistuttua. Rakenteissa tapahtuvat pysyvät (plastiset) muodonmuutokset ja ajasta riippuvat (viskoosit) muodonmuutokset rajoitetaan mitoituksella niin vähäisiksi, että kokonaismuodonmuutoksia voidaan käsitellä lineaarisesti kimmoisina /Burmister 1943, Ullidtz 1987/. Lineaarisen monikerrosteorian tavalliset olettamukset, joita tähän teoriaan perustuvat laskentaohjelmat käyttävät, ovat seuraavat:
9 8 Rakenne koostuu vaakasuorassa suunnassa äärettömistä kerroksista, joilla on vakiopaksuus ja joilla ei ole omaa painoa. Alin kerros (pohjamaa, kallio) ulottuu äärettömän syvälle alaspäin. Rakennekerroksen ominaisuuksia kuvataan kimmomoduulilla (E) ja Poissonin luvulla (ν). Materiaalit oletetaan lineaarisesti kimmoisiksi. Kaikki kerrokset ovat isotrooppisia ja homogeenisia. Tämä tarkoittaa, että niiden ominaisuudet ovat samat kaikissa pisteissä ja kaikkiin suuntiin. Rakennekerrosten välillä vallitsee täysi kitka. Pyöräkuormaa kuvataan tasaisesti jakautuneella ympyränmuotoisella kuormalla. 2.5 Päällysrakennetyypit ja vaurioitumismekanismit Kuormituskestävyyttä hallitaan a) paksuilla kuumapäällystekerroksilla b) komposiittirakenteilla c) bitumistabiloiduilla rakenteilla ja d) maabetonirakenteilla ja hydraulisilla sideaineilla sidotuilla kerroksilla. Rakenteet poikkeavat toisistaan mm. jäykkyydeltään. Esim. maabetonirakenteita on tyypillisesti käytetty liikkumattomalle (ei muodonmuutoksia) alustalle rakennettaessa ja bitumistabiloituja rakenteita esimerkiksi routivalle maapohjalle rakennetuissa teissä. Komposiitilla haetaan sekä riittävää jäykkyyttä että joustavuutta eli muodonmuutoskykyä. Paksuilla kuumapäällystekerroksilla tehtyjen tierakenteiden vaurioitumismekanismi on asfalttikerrosten väsyminen eli toistuvat kuormitukset aiheuttavat kerroksen halkeilun ja tierakenteen rappeutumisen. Komposiittirakenteissa on sekä bitumista että hydraulista sideainetta. Materiaali käyttäytyy kuitenkin kuumapäällysteiden tapaan ja sen vaurioitumismekanismi on väsyminen. Bitumistabilointi on käyttäytymiseltään sitomattoman ja sidotun materiaalin välimaastossa. Sen vaurioitumismekanismi ei ole perinteisessä mielessä väsyminen. Sen vaurioitumismekanismi perustuu esim. kerrokseen kohdistuvaan vertikaaliseen muodonmuutokseen tai jännitykseen. Maabetonirakenteilla ja muilla hydraulisilla sideaineilla sidotuilla kerroksilla tehtyjen tierakenteiden vaurioitumismekanismi ei ole väsyminen. Näiden kerrosten vaurioitumismekanismi on yleensä lujittumisen aikana tapahtuva kutistumishalkeilu muutaman metrin välein. Myös lämpötilojen vaihtelun aiheuttamat jännitykset aiheuttavat halkeilua. Käytännössä näille materiaaleille on ominaista tietty jännitys- tai muodonmuutostaso, jota ei saa ylittää, jotta rakenne ei vaurioidu. 2.6 Lähtötietojen määrittäminen Uuden tierakenteen suunnittelun ja mitoituksen lähtötietoina tarvitaan: Tieto tarkastelujaksona rakenteeseen kohdistuvasta liikennerasituksesta. Tieto rakennuspaikan pohjasuhteista (luonnollinen tai käsitelty pohjamaa). Tieto käytettävistä rakennemateriaaleista ja niiden ominaisuuksista: sitomattomat materiaalit, bitumilla ja sementillä sidotut materiaalit, vahvisteet. Suunniteltu tien tasausviiva.
10 9 2.7 Jako homogeenisiin osuuksiin Rakennesuunnittelua varten uusi tielinja jaetaan homogeenisiin osiin liikennerasituksen (vuosittainen kuormituskertaluku) sekä routamitoituksen tuottamien rakennekerrosten ja pohjamaan (moduulit) perusteella. 3 LIIKENNERASITUKSEN MÄÄRITYS Rakenteen kuormituskestävyysmitoitus tehdään rakenteeseen mitoitusaikana kohdistuvan liikennekuormituksen mukaan. Liikennemäärä ja sen koostumus (ajoneuvotyypit ja painot) on ennuste tai laskemalla saatu arvo. Liikennemäärä saadaan liikennelaskentojen, kaavoituksen, maankäytön suunnittelun ja muiden liikenteeseen todennäköisesti vaikuttavien seikkojen perusteella. Liikennerasitus voidaan ottaa huomioon kahdella tavalla: joko kuormituskertalukuna vastaavuuskerroinmenetelmällä tai ottamalla huomioon koko raskaan liikenteen akselipainojakautuma ajoneuvotyypeittäin ja painoluokittain (TPPT Menetelmäkuvaus 3. Liikennerasituksen laskeminen). Tässä menetelmäkuvauksessa käytetään vastaavuuskerroinmenetelmää ja kuormituskertalukua. Tällöin mitoituslaskelma tehdään vain yhdelle standardikuormitukselle. Vastaavuuskerroinmenetelmä tarkoittaa sitä, että kullakin akseli-/ajoneuvoluokalla on oma vastaavuuskertoimensa, jolla tämän luokan liikennemäärä muunnetaan vastaamaan standardiakselin (100 kn yksittäinen paripyöräakseli) ylityksiä tien poikkileikkauksessa. Näin saadut luvut lasketaan yhteen, jolloin saadaan koko liikenteen aiheuttama kuormituskertaluku (standardiakseleina). Kun päivittäinen kuormituskertaluku kerrotaan tarkastelujakson pituudella, saadaan kumulatiivinen kuormituskertaluku, joka on kuormituskestävyysmitoituksen lähtöarvo. Vastaavuuskertoimet määritetään tien vaurioitumistavan ja vaurioitumiskriteerin perusteella. Tässä menetelmässä on käytetty AASHO-kokeesta saatua ns. neljännen potenssin sääntöä. Tarkemmassa analyysissa jokaisella akselityypillä on periaatteessa oma vastaavuuskertoimensa, mutta yleensä käytetään vain ajoneuvoluokkien vastaavuuskertoimia. Taulukossa 3.1 on esitetty vastaavuuskertoimet kuormituskertaluvun laskemiseksi. Vanhoja arvoja käytetään käsiteltäessä liikennettä vuoteen 1998 asti ja uusia arvoja vuodesta 1999 eteenpäin. Uudet arvot on laskettu viimeisen akselimassatutkimuksen tuloksista ennustaen kymmenen vuotta eteenpäin (vuosi 2009 mitoitusvuosi) olettaen liikenteen koostuvan nuoremmasta kalustosta tulevaisuudessa. Taulukko 3.1. Ajoneuvotyyppien vastaavuuskertoimet /Pursiainen 2001, Räty 1999, TIEL 1984/. Vanhat (ennuste v.1995) Uudet (ennuste v. 2009) Keskim. Täysi Keskim. LA 0,4 1,2 KAIP 0,4 1,5 0,7 KAPP 1,5 3,0 1,7 KAVP 2,3 4,5 3,2 KAIP+LA 0,4 0,8 KAPP+KAVP 2,1 2,8 RASKAS YHTEENSÄ 1,3 2,2
11 10 Yhdistelmäajoneuvoluokan vastaavuuskerroin on määritetty siten, että kerroin painottuu kapp:n ja katp:n nykyisten kertoimien kesken Etelä-Suomen pääteillä LAM-pisteiltä (109 kpl) koottujen tietojen perusteella. Koko raskaan liikenteen vastaavuuskertoimet perustuvat oletukseen, että 1980-luvulla pääteillä yhdistelmien ja muiden raskaiden ajoneuvojen osuudet olivat 50/50 % ja vuosituhannen lopussa 70/30 %. Taulukossa 3.2 on esitetty vuonna 1998 tehdyn akselimassatutkimuksen tuloksista ennustetut eri ajoneuvotyyppien kuormitusekvivalentit. Taulukossa on esitetty vuoden 1999 arvot ja vuoden 2009 ennustetut arvot ekvivalenteille sekä vakioituina vuoden 1999 tasoon että lineaariseen kasvuennusteeseen perustuvina. Tarkastelu on tehty erikseen raaka-ainekuljetuksille, muille kuin raaka-ainekuljetuksille sekä kaikille yhteensä /Pursiainen 2001/. Taulukko 3.2. Ajoneuvotyyppien kuormitusekvivalenttien ennustetut arvot vuonna 2009 eri autotyypeillä. KAIP KAPP KAVP LA Kaikki tavaralajit yhteensä VAK LIN Raaka-ainekuljetukset VAK LIN Muut kuin raaka-ainekuljetukset (tyhjät mukana) VAK LIN Muut kuin raaka-ainekuljetukset (tyhjät ei mukana) VAK LIN VAK = vakio LIN = lineaarinen kasvu Tierakenteen mitoituksessa käytettävä vuotuinen kuormituskertaluku lasketaan mahdollisimman tarkasti kulloinkin saatavilla olevien tietojen perusteella. Jos on saatavilla kaikkien ajoneuvoluokkien määrät painoluokittain, käytetään laskennassa niitä kaikkia ja niiden vastaavuuskertoimia, jolloin KKL lasketaan kaavasta (3.1). [ k Ei * n i ] KKL = k * m * 365, (3.1) missä, KKL = vuotuinen kuormituskertaluku k = liikenteen kasvukerroin m = ajoradan leveydestä riippuva kerroin k Ei = akseliston i vastaavuuskerroin n i = akseliston i vuorokautinen liikennemäärä
12 11 Jos on käytettävissä raskaan liikenteen määrä jaettuna vain kahteen luokkaan (yhdistelmät ja muut) (kuten tierekisterissä), vuotuinen kuormituskertaluku KKL (vuoteen 1998 asti) lasketaan kaavalla (3.2). [ 0,4 * ( ) 2,1* ( )] * 365 KKL = k * m * KVL ras KVL yhd + KVL yhd, (3.2) missä, KKL= vuotuinen kuormituskertaluku K = liikenteen kasvukerroin M = ajoradan leveydestä riippuva kerroin, KVL ras = raskaiden ajoneuvojen vuoden keskimääräinen vuorokausiliikenne ja KVL yhd = yhdistelmäajoneuvojen (KAPP + KATP) vuoden keskimääräinen vuorokausiliikenne. Uusi laskentakaava (vuodesta 1999 lähtien, ennuste v. 2009) on kaava (3.3). [ 0,8 * ( ) 2,8 * ( )] * 365 KKL = k * m * KVL ras KVL yhd + KVL yhd, (3.3) Koko suunnittelujakson kuormituskertaluku saadaan kertomalla vuotuinen kuormituskertaluku suunnitteluiällä (vuosina). Kaavojen (3.2) ja (3.3) ajoneuvojen vastaavuuskertoimet on esitetty taulukossa 3.2 ja tien leveyskerroin taulukossa 3.3. Taulukko 3.3. Tien leveyskerroin /TIEL 1984/. Ajoratojen lkm Ajoradan leveys Kerroin m 1 < 7,5 m 1 1 7,5-9,0 m 0,75 1 > 9,0 m 0,5 2 < 9,0 m 0,5 2 > 9,0 m 0,4 Kuormituskertaluku-menetelmässä mitoituslaskelma tierakenteen vasteille tehdään vain yhdelle tapaukselle eli standardikuormitukselle. Tien kestoikä määritetään lasketun vasteen perusteella vauriokriteeriin pohjautuen. 4 KENTTÄKALIBROITU TPPT-VÄSYMISKRITEERI 4.1 Kuormituskestävyysvaurioitumisen alkamisajankohdan ennustemalli Kehitetty malli on todennäköisyysmalli, jolla vaurioitumista selitetään rakennetta kuvaavilla tiedoilla ja rakenteeseen kohdistuvia rasituksia kuvaavilla tiedoilla. Mallinnusprosessia on kuvattu tarkemmin liitteessä 1. Tuloksena saatiin ns. TPPT-referenssirakenteen kenttäkalibroitu päällysteen alapinnan muodonmuutokseen perustuva väsymiskriteeri (kaava 4.1). Referenssirakenteella tarkoitetaan tässä yhteydessä rakennetta, jossa sitomattomien rakennekerrosten päällä on yksi tai useampi asfalttikerros.
13 *(EPS) * = EPS*N10Y N 10 10, (4.1) missä, N10= kumulatiivinen kuormituskertaluku päällysteen vaurioitumisen alkamisajan kohtaan, 100 kn EPS = päällysteen alapinnan sallittu muodonmuutos, µm/m N 10 Y = mitoitusjakson keskimääräinen vuotuinen kuormituskertaluku, 100 kn Mallin lopussa oleva termi, 1, kuvaa asfaltin vanhenemisen vaikutusta tien vaurioitumisen alkamisajankohtaan. Mitä hitaammin liikennekuormitukset kohdistuvat tiehen EPS*N 10 Y (pieni N10Y), sitä vähemmän kuormituksia tie kokonaisuudessaan kestää, eli vanhenemisen vaikutus vaurioitumiseen kasvaa. Kaava (4.1) antaa kumulatiivisen kuormituskertaluvun viimeisimmästä kuormituskestävyyteen vaikuttavasta toimenpiteestä (rakenteen parantaminen tai päällystys) vaurioitumisen alkamishetkeen. Taulukossa 4.1 on esitetty ennustemallin tilastolliset tunnusluvut sekä kuvassa 4.1 ennustemallin kuvaajat neljälle eri liikennemäärälle. Kuvaajat on piirretty aineiston tyypillisille päällysteen alapinnan muodonmuutosalueille eri liikennemääräluokille. Taulukko 4.1. Ennustemallin tilastolliset tunnusluvut. SAS Lifereg Procedure Dependent Variable ln10cir Dependent Variable ln10cil Number of Observations 429 Noncensored Values 177 Right Censored Values 207 Left Censored Values 45 Interval Censored Values 0 Missing Values 3 Name of Distribution WEIBULL Log Likelihood Analysis of Parameter Estimates Variable DF Estimate Standard Error Chi-Square Pr > ChiSq Intercept <.0001 eps <.0001 heps <.0001 Scale Estimated Covariance Matrix Intercept simueps hsimueps Scale Intercept eps heps Scale
14 13 N10Y Muodonmuutos (µm/m) N10Y Muodonmuutos (µm/m) Kuva 4.1. Mallin (kaava 4.1) kuvaajat neljälle eri liikennemäärälle kumulatiivisen kuormituskertaluvun ja iän suhteen.
15 Ennustemallin käyttörajoitukset Ennustemallin käytössä on aina huomioitava mallin "luvallinen" käyttöalue ja vastaavasti mallin rajoitukset. Nämä rajoitukset voivat johtua mallin kehittämiseen käytetyn aineiston koostumuksesta (malli käyttökelpoinen vain aineiston kattamalla alueella) tai mallinnuksen taustalla olevan teorian aiheuttamista rajoituksista (esim. vaurioitumismekanismi ei ole voimassa. Seuraavassa on esitetty mallin (4.1) käyttöalueyhtälö, jolla kuormituskestävyysvaurioitumisen alkamisajankohdan mallin raja-arvon voi laskea (kaava 4.2) EPS min =, (4.2) N 10 Y missä, EPS min = pienin sallittu päällysteen alapinnan muodonmuutos, µm/m N 10 Y = mitoitusjakson keskimääräinen vuotuinen kuormituskertaluku, 100 kn Kuormituskestävyysvaurioitumisen alkamisajankohdan malli (4.1) sisältää toisena selittäjänä yhdysvaikutustekijän, jossa huomioidaan kuinka nopeasti kuormituskertaluku toteutuu. Mikäli kuormitusten lukumäärä toteutuu liian hitaasti, ei väsyminen ole enää primääri vaurioitumismekanismi vaan vaurioituminen syntyy muista syistä. Tämä näkyy rajakäyränä kuvassa 4.2. Muodonmuutoksen ja vuosittaisen kuormituskertaluvun leikkauspisteen tulee olla käyrän oikealla / yläpuolella. Aineiston rajoitusten asettamat käyttöalueet kaavan (4.1) mallille Vuotuinen kuormituskertaluku: < KKL < Päällysteen paksuus > 60 mm Rakennetyyppi: Yksi tai useampi asfalttikerros sitomattomien rakennekerrosten päällä Mallin käyttöalue Muodonmuutos (µm/m) Kuva 4.2. Mallin (kaava 4.1) käyttörajoitus, esim vuotuiselle KKL:lle raja-arvona on EPS = 125 µm/m.
16 15 5 JÄNNITYSTEN JA MUODONMUUTOSTEN LASKENTA Tierakenteen jännitykset ja muodonmuutokset lasketaan lineaarisella monikerrosohjelmalla, jonka perusteet ja lähtöolettamukset on esitetty luvussa 2. Päällysrakenteen kuormituskestävyysmitoitus perustuu päällysteen väsymisteoriaan, jossa päällysteen vaurioitumista selittää sen alapinnan vaakasuora vetomuodonmuutos (kuva 5.1). Yleensä lasketaan tien pituussuuntainen vetomuodonmuutos päällysteen alapinnassa. Tierakenne voi vaurioitua myös muilla tavoilla (esim. pohjamaa ja rakennekerrokset vaurioituvat ilmaston vaikutuksesta), mutta näitä ei ole käsitelty tässä yhteydessä. Rakenteiden jännitykset ja muodonmuutokset voidaan laskea myös rakenteen muissa kohdissa kuin päällysteen alapinnassa. Kuva 5.1. Pyöräkuorman aiheuttama päällysteen alapinnan vetomuodonmuutos. Muodonmuutosten laskennan lähtötietoina tarvitaan rakennekerrospaksuudet: valitaan rakennekerrosmateriaalit ja niiden paksuudet alustavan rakennevaihtoehdon laskentaa varten, ottaen huomioon routamitoituksen tuottamat rakennekerrosten minimipaksuudet. rakennekerrosten moduulit: rakennekerrosmateriaalien kimmomoduulit määritetään laboratoriokokeilla tai käytetään taulukkoarvoja tunnetuista materiaaleista (TPPT raportti: Tien rakennekerrosten materiaalit. Taustatietoa materiaalivalinnoille. Tiehallinnon selvityksiä 66/2001) alustavan rakennevaihtoehdon laskentaa varten. Poissonin luku (bitumisille materiaaleille käytetään arvoa ν = 0,35). kuormituksena käytetään pudotuspainolaitteen aiheuttamaa kuormitusta: ympyränmuotoinen kuorma 50 kn ja kuormitusalan säde 0,15 m. laskentapisteiden (esim. päällysteen alapinnan) koordinaatit. Laskennan tuloksena saadaan jännitykset, muodonmuutokset ja siirtymät laskentapisteissä (esim. päällysteen alapinta). Sitomattomien materiaalien jäykkyys riippuu niiden jännitystilasta ja -tasosta. Rakennekerroksissa käytettävien karkearakeisten materiaalien moduuli on sitä suurempi, mitä suurempi niiden jännitystaso on (TPPT Raportti 22. Sitomattomat tien rakennekerrosten materiaalit. Taustatietoa materiaalien käyttäytymisestä).
17 16 Kokonaisjännitystaso rakenteen eri syvyyksissä lasketaan kaavalla (5.1). θ = σ 1 + σ 2 + σ 3, (5.1) Tämän jälkeen rakennekerrosmateriaalin moduulia korjataan tarvittaessa uutta jännitystilaa vastaavaksi materiaalin jännitysriippuvuusominaisuuden mukaan (kaava 5.2). M r φ K2 = K 1 *, (5.2) φ0 missä, M r = jäykkyysmoduuli, kpa φ = pääjännitysten summa, kpa (=σ 1 +σ 2 +σ 3 ) φ 0 = vertailujännitys, 1 kpa K 1, K 2 = materiaaliparametrit Kaikista rakennekerrosten mitoituksessa käytettävistä materiaaleista tulee tuntea niiden jännitysriippuvuus. Mikäli materiaalien jännitysriippuvuutta ei tunneta, voidaan materiaaliparametreille K 1 ja K 2 käyttää taulukossa 5.1 esitettyjä tyyppiarvoja /Kolisoja 1996/. Taulukko 5.1. Tierakenteen eri kerrosten materiaaliparametrit /Kolisoja 1996, Belt 1997/. K 1 K 2 Kantava kerros ,50 Jakava kerros ,49 Suodatinkerros ,48 Kuvassa 5.2 on esitetty rakennekerroksessa vallitsevan kokonaisjännitystason ja jäykkyysmoduulin riippuvuus eräissä rakennekerrosten "tyyppimateriaaleissa". 700 Kantava Jakava Suodatin 600 Jäykkyysmoduuli MPa Pääjännitysten summa, kpa Kuva 5.2. Rakennekerroksessa vallitsevan kokonaisjännitystason (θ = σ 1 + σ 2 + σ 3 ) ja jäykkyysmoduulin riippuvuus.
18 17 6 KUORMITUSKESTÄVYYSMITOITUS 6.1 Mitoitusjakso ja väsymiskriteeri Tien kuormituskestävyysmitoitus TPPT-suunnittelujärjestelmässä perustuu mekanistisempiiriseen menetelmään, jossa kriteerinä on mitoitusjakson aikana rakenteeseen kohdistuvaa kuormituskertalukua vastaava päällysteen alapinnan sallittu muodonmuutos. Mitoitus aloitetaan valitsemalla mitoitusjakson pituus. Mitoitusjakso päättyy, kun väsymiskriteerillä ennustettu tien liikenneperäinen vaurioituminen alkaa. Mitoitusjakson pituudeksi suositellaan tässä yhteydessä 10 vuotta. Mitoitusjakson pituus on kuitenkin hallinnollinen päätös, jolla voidaan säätää lopullisen rakenteen paksuutta (mitä pidempi mitoitusjakso, sitä paksumpi rakenne). Tässä suositeltu 10 vuoden mitoitusjakso perustuu mitoituskriteerin kehityksessä käytetyn aineiston keskimääräiseen päällysteen ikään liikenneperäisten vaurioitumisen alkaessa. Ensin määritetään mitoitusjakson aikana rakenteeseen kohdistuva kuormituskertaluku (esim. 10 ensimmäisen vuoden aikana toteutuva kuormituskertaluku). Tätä kuormituskertalukua vastaava päällysteen alapinnan sallittu muodonmuutos määritetään väsymiskriteerimallilla. Kun edellä laskettu kuormituskertaluku jaetaan mitoitusjakson vuosien lukumäärällä (10), saadaan mallissa tarvittava vuotuinen keskimääräinen kuormituskertaluku. Asfaltilla sidottujen kerrosten paksuuden ollessa vähintään noin 60 mm vaurioitumismekanismi on yleensä väsyminen eli toistuvat kuormitukset rikkovat rakenteen. Tämä materiaalikriteeri määritetään laboratoriossa väsymiskokeella. Kun muodonmuutoksen taso ja kuormituskertojen lukumäärä esitetään kumpikin logaritmiasteikolla, kokeen tulosta kutsutaan väsymissuoraksi. Väsymiskokeella voidaan verrata eri päällystemassojen ominaisuuksia keskenään, kun taas koetiekoneella (esim. HVS) voidaan verrata erilaisten rakenteiden käyttäytymistä keskenään. Laboratoriossa tai koetiekoneella määritetty päällysteen väsymissuora pitää aina kalibroida kentällä (todellisella tiellä) havaitun vaurioitumisen kanssa, jotta sitä voidaan käyttää kriteerinä mitoituksessa. Tässä tapauksessa kriteeriä kutsutaan väsymiskriteeriksi. Seuraavassa on esitetty TPPT-referenssirakenteen kenttäkalibroitu päällysteen alapinnan muodonmuutokseen perustuva väsymiskriteeri (kaavat 6.1 ja 6.2): *(EPS) * = EPS*N 10 Y N 10 10, (6.1) Yhtälöstä voidaan ratkaista muodonmuutos: EPS = ( log(n10) 7.29) 2 4 * * log(n10) N 10 Y ja kirjoittaa se muotoon:
19 ( ) 2 log(n 10 ) 7.29 log(n 10 ) N10Y EPS =, (6.2) missä, EPS = päällysteen alapinnan sallittu muodonmuutos, µm/m N 10 = kumulatiivinen kuormituskertaluku päällysteen vaurioitumisen alkamisajan kohtaan, 100 kn N 10 Y = mitoitusjakson keskimääräinen vuotuinen kuormituskertaluku, 100 kn. Yllä esitetty kenttäkalibroitu väsymiskriteeri perustuu havaintotieaineiston pitkäaikaisseurannan tuloksena kehitettyyn vaurioitumisen alkamisajankohdan ennustemalliin. Malli perustuu 635 havaintotiekohteen aineistoon, josta 50 kohdetta on Suomessa ja loput Ruotsissa. Rakenteet ovat ns. perinteisiä rakenteita, joissa on yksi, kaksi tai kolme asfalttipäällystettä sitomattomien kerrosten päällä. Koska uusien tai harvemmin käytettyjen rakenneratkaisujen käyttäytymisestä tieverkolta ei ole käytännössä saatavissa kenttähavaintoihin perustuvaa tietoa, on laboratoriossa väsymislaitetta (PANK 4206) hyväksikäyttäen määritettävä materiaaleille suhteelliset vaurioitumiskertoimet (kansainvälisesti tunnettu nimellä Shift-Factor ). Näillä kertoimilla lasketaan materiaalien suhteellinen kestävyys kenttäolosuhteissa, kun tiedetään materiaalien välinen väsymiskestävyys laboratoriossa. 6.2 Referenssirakenteen mitoitus Päällysrakenteen kuormituskestävyysmitoitus tapahtuu siten, että aluksi valitaan mitoitusjakson pituus (10 v, joka on 50 % tien normaalista mitoitusiästä). Tälle mitoitusjaksolle lasketaan sen aikana syntyvä kuormituskertaluku luvussa 3 esitetyllä tavalla. Luvussa 4 esitetyn päällysteen väsymiskriteerin perusteella rakenteelle määritetään mitoitusjakson kuormituskertalukua vastaava suurin sallittu muodonmuutos. Tämän jälkeen valitaan rakennekerrosmateriaalit ja niiden paksuudet alustavan rakennevaihtoehdon laskentaa varten. Laskennassa otetaan huomioon routamitoituksen tuottamat rakennekerrosten minimipaksuudet. Materiaalien ominaisuuksista tulee tuntea niiden kimmomoduuli (E) ja Poissonin luku (ν). Kimmomoduulit (myös taulukkoarvoina) ja niiden määrittämismenetelmät yleisimmille rakennekerrosten materiaaleille on esitetty esim. TPPT- raportissa "Tien rakennekerrosten materiaalit. Taustatietoa materiaalivalinnoille. Tiehallinnon selvityksiä 66/2001". Mitoitettavalle rakenteelle lasketaan lineaaris-elastisella monikerrosohjelmalla standardikuormituksen aiheuttamat jännitykset ja muodonmuutokset rakenteessa luvussa 5 esitetyllä tavalla. Laskettuja muodonmuutoksia verrataan päällysteen väsymiskriteeriin perustuvaan mitoitusjakson suurimpaan sallittuun muodonmuutokseen. Mikäli laskettu muodonmuutos ylittää mitoitusjakson sallitun muodonmuutoksen, tulee rakennetta vahvistaa. Vastaavasti mikäli laskettu muodonmuutos alittaa mitoitusjakson sallitun muodonmuutoksen, voi rakennekerrospaksuuksia ohentaa, edellyttäen kuitenkin ettei routamitoituksen asettamaa minimipaksuutta aliteta.
20 19 Tällä tavoin iteroimalla laskennalla saavutetaan lopuksi rakenne, jossa sallittu ja laskettu muodonmuutos ovat lähes yhtäsuuria. Edellä kuvatut mitoitusprosessin periaatteet on havainnollistettu kuvassa 6.1. Kuormituskertaluku Päällysteen väsymiskriteeri EPSmax Muodonmuutos Päällyste : h, E, ν Rakennetta muutettava Sitomattomat kerrokset : h, E, ν Pohjamaa : E, ν EI MONIKERROSOHJELMALASKENTA muodonmuutokset päällysteessä Muodonmuutos EPSmax jännitykset sitomattomissa kerroksissa KYLLÄ RAKENNE OK! Kuva 6.1. Referenssirakenteen kuormituskestävyyden mitoitusprosessi. 6.3 Vaihtoehtoisen rakenteen mitoitus Perinteisestä rakenteesta poikkeavien rakenteiden mitoituksessa, jolloin tieverkolta ei ole saatavissa kenttähavaintoihin perustuvaa väsymiskriteeriä, käytetään väsymiskriteerien määrittämisessä suhteellisia kertoimia. Vaihtoehtoisten uusien tai harvemmin käytettyjen rakenneratkaisujen käyttäytyminen on ensin tutkittava laboratoriossa. Väsymislaitetta hyväksikäyttäen on määritettävä materiaalille väsymissuora. Saadun väsymissuoran ja referenssimateriaalin väsymissuoran avulla määritetään ko. materiaalille suhteellinen vaurioitumiskerroin, josta tässä yhteydessä käytetään nimeä väsymiskerroin. Tällä kertoimella lasketaan materiaalin suhteellinen kestävyys kenttäolosuhteissa. Laskentaprosessi sisältää seuraavat vaiheet:
ILMASTORASITUS Pakkasmäärän ja sulamiskauden pituuden määritys
TIEN POHJA- JA PÄÄLLYSRAKENTEET TUTKIMUSOHJELMA 1994-2001 TPPT Menetelmäkuvaus Espoo, 6.11.2000 ILMASTORASITUS Pakkasmäärän ja sulamiskauden pituuden määritys F10 Kilpisjärvi Inari 55000 Kh 65000 Kh 60000
PUDOTUSPAINOLAITEMITTAUS (PPL-mittaus)
TIEN POHJA- JA PÄÄLLYSRAKENTEET TUTKIMUSOHJELMA 1994-2001 TPPT Menetelmäkuvaus Espoo, 28.12.2000 PUDOTUSPAINOLAITEMITTAUS (PPL-mittaus) Harri Spoof Sami Petäjä VTT Yhdyskuntatekniikka 2 Alkusanat Tien
ROUTIMISKERTOIMEN MÄÄRITYS
TIEN POHJA- JA PÄÄLLYSRAKENTEET TUTKIMUSOHJELMA 1994-21 Menetelmäkuvaus TPPT 7 Espoo, 3.12.21 ROUTIMISKERTOIMEN MÄÄRITYS Seppo Saarelainen VTT Rakennus- ja yhdyskuntatekniikka 1 Alkusanat Tien pohja- ja
Tien rakennekerrosten materiaalit
TIEHALLINTO Risto Alkio, Markku Juvankoski, Leena Korkiala-Tanttu, Rainer Laaksonen, Kyösti Laukkanen, Sami Petäjä, Jari Pihlajamäki, Harri Spoof Tien rakennekerrosten materiaalit Taustatietoa materiaalivalinnoille
TIERAKENTEEN MITOITUKSEN LÄHTÖTIETOJEN HANKKIMINEN
TIEN POHJA- JA PÄÄLLYSRAKENTEET TUTKIMUSOHJELMA 1994-2001 Menetelmäkuvaus TPPT 21 Espoo, 4.1.2002 TIERAKENTEEN MITOITUKSEN LÄHTÖTIETOJEN HANKKIMINEN TASAUS- VIIVA ALUSTAVA VALINTA SUUNNITTELUPERIAATTEET
Raportti TPPT 22. Sitomattomat tien rakennekerrosten materiaalit. Taustatietoa materiaalien käyttäytymisestä.
TIEN POHJA- JA PÄÄLLYSRAKENTEET TUTKIMUSOHJELMA 1994-21 Raportti TPPT 22 Espoo, 12.1.21 Sitomattomat tien rakennekerrosten materiaalit. Taustatietoa materiaalien käyttäytymisestä. Markku Juvankoski Rainer
POHJAMAAN URAUTUMISEN JA SULAMISEN ARVIOINTI KEVÄTKANTAVUUSVAIHEESSA
Tutkimusraportti TPPT 23 13.12.2001 POHJAMAAN URAUTUMISEN JA SULAMISEN ARVIOINTI KEVÄTKANTAVUUSVAIHEESSA Seppo Saarelainen VTT Rakennus- ja yhdyskuntatekniikka 1(21) Alkusanat Tien pohja- ja päällysrakenteet
VAIHTOEHTOISTEN MAARAKENNUSMATERIAALIEN MEKAANISET OMINAISUUDET UUMA2-vuosiseminaari, Elina Lätti
VAIHTOEHTOISTEN MAARAKENNUSMATERIAALIEN MEKAANISET OMINAISUUDET UUMA2-vuosiseminaari, Elina Lätti 14.9.2016 TYÖN TAUSTA JA TAVOITTEET Diplomityö valmistui loppuvuonna 2015 Tampereen teknillisessä yliopistossa
Tierakenteen suunnittelu ja mitoitus
Markku Tammirinne Tierakenteen suunnittelu ja mitoitus TPPT-suunnittelujärjestelmän kuvaus Tammirinne Markku Tierakenteen suunnittelu ja mitoitus TPPT-suunnittelujärjestelmän kuvaus Tiehallinnon selvityksiä
Vt 4 Leivonmäki. Kohderaportti TPPT 34 TIEN POHJA- JA PÄÄLLYSRAKENTEET TUTKIMUSOHJELMA Risto Alkio Jari Pihlajamäki
TIEN POHJA- JA PÄÄLLYSRAKENTEET TUTKIMUSOHJELMA 1994-21 Kohderaportti TPPT 34 Espoo, 4.12.21 Vt 4 Leivonmäki Risto Alkio Jari Pihlajamäki VTT Rakennus- ja yhdyskuntatekniikka TIIVISTELMÄ TPPT:n kuormituskestävyyden
KORJAUSVELAN LASKENTAPERIAATTEIDEN MÄÄRITYSHANKE. Seminaariaineisto Janne Rantanen
KORJAUSVELAN LASKENTAPERIAATTEIDEN MÄÄRITYSHANKE Seminaariaineisto Janne Rantanen 8.4.2013 2 1 Hankkeen tavoitteet Korjausvelan periaatteiden määrittämishankkeelle asetettiin seuraavat tavoitteet: laskennan
Tielaitos. Strategic Highway Research Program (SHRP) Long-Term Performance of Pavements (LTPP) 3/1 994
Heikki Jämsä, Harri Spoof, Antti Ruotoistenmäki Tielaitos Strategic Highway Research Program (SHRP) Long-Term Performance of Pavements (LTPP) Materiaalimoduulien määritys takaisinlaskentaohjelmilla sekä
LÄMMÖNJOHTAVUUDEN MÄÄRITTÄMINEN
TIEN POHJA- JA PÄÄLLYSRAKENTEET TUTKIMUSOHJELMA 1994-2001 Menetelmäkuvaus TPPT 8 Espoo, 3.12.2001 LÄMMÖNJOHTAVUUDEN MÄÄRITTÄMINEN - Mittaus lämmönjohtosondilla - Arviointi maalajitiedoista - Routaeristemateriaalien
Tiiveyden mittauksen ja arvioinnin kehittäminen
Tiiveyden mittauksen ja arvioinnin kehittäminen Liikennevirasto: Tulosseminaari, Eeva Huuskonen-Snicker, Terhi Pellinen, Pekka Eskelinen, Jussi Eskelinen Sisältö Tutkimuksen tavoite Uudet tulokset: Hamina
TIEN RAKENTEELLINEN KUNTO
TIEN RAKENTEELLINEN KUNTO Taipumien lämpötilakorjaus ja kuormituskestävyysmallit Harri Spoof Sami Petäjä Antti Ruotoistenmäki VTT Yhdyskuntatekniikka Tutkimusraportti 524 Espoo, helmikuu 2 Tien rakenteellinen
OKTO ERISTE PERUSTUSTEN JA PIHOJEN ROUTAERISTEENÄ
OKTO ERISTE PERUSTUSTEN JA PIHOJEN ROUTAERISTEENÄ 1 2 1. Johdanto OKTO eriste on sulasta ferrokromikuonasta vesijäähdytyksellä valmistettu CE merkinnän mukainen kiviainesmateriaali. Rakeisuudeltaan se
RAKENNEMITOITUSMENETELMÄT RASKAILLE PYÖRÄKUORMILLE JA KONTTIKUORMILLE SEKÄ RAKENNETTUJEN KENTTIEN KOKEELLINEN TUTKIMUS
AALTO-YLIOPISTO INSINÖÖRITIETEIDEN KORKEAKOULU Yhdyskunta- ja ympäristötekniikan laitos Liikenne- ja tietekniikka Kyösti Kanerva RAKENNEMITOITUSMENETELMÄT RASKAILLE PYÖRÄKUORMILLE JA KONTTIKUORMILLE SEKÄ
fill-r SUUNNITTELU- JA MITOITUSOHJE TIE-, KATU- JA MAARAKENTEISSA
SUUNNITTELU- JA MITOITUSOHJE TIE-, KATU- JA MAARAKENTEISSA www.fill-r.fi info@fill-r.fi SMARTERTHANROCK.FI Kölkynvuorentie 8 44500 Viitasaari Finland SUUNNITTELU- JA MITOITUSOHJE TIE-, KATU- JA MAARAKENTEISSA
Selvitys Kemi-Tornio moottoritien epätasaisuuden syistä
Timo Saarenketo ja Jani Riihiniemi Selvitys Kemi-Tornio moottoritien epätasaisuuden syistä Tiehallinnon selvityksiä 44/2002 Timo Saarenketo Jani Riihiniemi Selvitys Kemi-Tornio moottoritien epätasaisuuden
Sitomattoman kantavan kerroksen murskeen laadun vaikutus tien vaurioitumiseen Tiehallinnon selvityksiä 62/2003
Vesa Kallio Sitomattoman kantavan kerroksen murskeen laadun vaikutus tien vaurioitumiseen Tiehallinnon selvityksiä 6/3 Sitomattoman kantavan kerroksen murskeen laadun vaikutus tien vaurioitumiseen 1 Vesa